Ο **Θόδωρος Ζάρας** (Θεσσαλονίκη, 12 Αυγούστου 1987), είναι Έλληνας επαγγελματίας καλαθοσφαιριστής. Με ύψος 1,97 μέτρα αγωνίζεται στη θέση του σούτινγκ γκαρντ / σμολ φόργουορντ στην ομάδα του Λαυρίου.

Σταδιοδρομία
------------

Ο Ζάρας ξεκίνησε την καριέρα του από τον Ε.Ο. Σταυρούπολης το 2001, πριν γίνει επαγγελματίας με την ομάδα του ICBS, σε ηλικία δεκαοκτώ ετών. Με το ICBS αγωνίστηκε για τρεις χρονιές στην Α2 εθνική κατηγορία, πριν μεταγραφεί στην ομάδα της ΑΕ Λάρισας, με την οποία αγωνίστηκε για πρώτη φορά στην Α1, πετυχαίνοντας 133 πόντους σε 22 αγώνες.

Το 2009-10, μεταγράφηκε στον Κολοσσό Ρόδου, με τον οποίο κατέλαβε την έκτη θέση στο πρωτάθλημα της Α1, πετυχαίνοντας 109 πόντους σε 23 ματς. Την επόμενη σεζόν αγωνίστηκε με την ομάδα της Καβάλας, η οποία κατέλαβε την έκτη θέση του ελληνικού πρωταθλήματος.

Το καλοκαίρι του 2011, μεταγράφηκε στην ομάδα του ΚΑΟΔ, στον οποίο παρέμεινε για τέσσερα χρόνια, με κορυφαία σεζόν το 2013-14, όταν κατέλαβε την έκτη θέση. Στην τελευταία του χρονιά με τον ΚΑΟΔ, πέτυχε 331 πόντους σε 25 αγώνες και αναδείχθηκε πέμπτος σκόρερ του πρωταθλήματος.

Στις 2 Ιουλίου 2015, ανακοινώθηκε η μεταγραφή του Ζάρα στην ομάδα του Άρη με συμβόλαιο δύο ετών. Με τον Άρη είχε μέτρησε 6.2 πόντους, 1.5 ριμπάουντ και 0.8 ασίστ σε 34 αγώνες πρωταθλήματος τη σεζόν 2015-16, ενώ την χρονιά που μας πέρασε είχε 7.7 πόντους, 0.8 ριμπάουντ και 1.7 ασίστ σε 33 παιχνίδια. Παράλληλα, αγωνίστηκε σε 17 παιχνίδια του Μπάσκετμπολ Τσάμπιονς Λιγκ, στα οποία είχε 8.4 πόντους, 0.9 ριμπάουντ και 0.4 ασίστ.

Στις 27 Ιουνίου ανακοινώθηκε η απόκτηση του από τον ΠΑΟΚ, για δυο χρόνια. Με τον ΠΑΟΚ αγωνίστηκε στο Τσάμπιονς Λίγκ και έφτασε το 2019 στον τελικό κυπέλλου Ελλάδας, όπου ηττήθηκε από τον Παναθηναϊκό 79-73.

Στις 9 Αυγούστου 2019, ανακοινώθηκε από τον Ηρακλή. Σε 19 αγώνες στο Ελληνικό Πρωτάθλημα είχε κατά μέσο όρο 8.4 πόντους, 2.2 ριμπάουντ και 1.5 ασίστ, σουτάροντας με ποσοστό 48% στα τρίποντα.

Στις 13 Αυγούστου 2020, ανακοινώθηκε από τον Κολοσσό Ρόδου, επιστρέφοντας στην ομάδα μετά από 11 χρόνια. Στις 11 Ιανουαρίου 2021, έφτασε τις 305 συμμετοχές στο Ελληνικό πρωτάθλημα, ενώ ξεπέρασε τα 400 ριμπάουντ και τις 300 ασίστ.

Στις 4 Αυγούστου 2021, πήρε μεταγραφή για την Λάρισα. Στις 18 Δεκεμβρίου 2021, συμπλήρωσε 350 εύστοχα τρίποντα καριέρας στο Πρωτάθλημα Ελλάδας. Τη σεζόν 2021-22, είχε μέσο όρο 8.6 πόντους, 1.9 ασίστ, 1.5 ριμπάουντ και 44% στο τρίποντο. 

Στις 16 Σεπτεμβρίου 2022, ανακοινώθηκε από την ομάδα του Λαυρίου για την αγωνιστική περίοδο 2022-23. Με τη φανέλα της ομάδας μέτρησε κατά μέσο όρο, 7.4 πόντους σε 16 αγώνες με 41,3% στα τρίποντα. Στις 31 Ιουλίου 2023, ανανέωσε το συμβόλαιό του για ακόμα μία σεζόν.

Παραπομπές
----------

1. ↑  «Aνακοίνωσε Καραδολάμη και Ζάρα - ΑΕΛ - SPORT 24». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 27 Αυγούστου 2015.
2. ↑  «ΚΟΛΟΣΣΟΣ ΡΟΔΟΥ Ανακοίνωσε Ζάρα». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 27 Αυγούστου 2015.
3. ↑  «Στην Καβάλα θα συνεχίσει την καριέρα του ο Θοδωρής Ζάρας». Αρχειοθετήθηκε από το πρωτότυπο στις 23 Ιουλίου 2015. Ανακτήθηκε στις 27 Αυγούστου 2015.
4. ↑  Συνεχίζει στον ΚΑΟΔ ο Ζάρας - ΚΑΟΔ - SPORT 24
5. ↑  Ο Ζάρας στον Άρη - Novasports.gr[*νεκρός σύνδεσμος*]
6. ↑  «Ανακοίνωσε Ζάρα... διετίας ο ΠΑΟΚ».. Ανακτήθηκε στις 2017-06-27.
7. ↑  «Επίσημο: Ανακοίνωσε Ζάρα ο Ηρακλής». *www.sdna.gr*. Ανακτήθηκε στις 9 Αυγούστου 2019.
8. ↑  «Κολοσσός: Επιστροφή Θοδωρή Ζάρα μετά 11 χρόνια». *Eurohoops*. 13 Αυγούστου 2020. Ανακτήθηκε στις 13 Αυγούστου 2020.
9. ↑  «Όταν... "μιλούν" οι αριθμοί!». *Δημοκρατική της Ρόδου*. 12 Ιανουαρίου 2021. Ανακτήθηκε στις 13 Ιανουαρίου 2021.
10. ↑  «Στη Λάρισα και ο Ζάρας (pic)». *SDNA*. 4 Αυγούστου 2021. Ανακτήθηκε στις 4 Αυγούστου 2021.
11. ↑  Newsroom, Totalbasket (19 Δεκεμβρίου 2021). «Το "κοντέρ" του Ζάρα έγραψε 350 τρίποντα». *totalbasket.gr*. Αρχειοθετήθηκε από το πρωτότυπο στις 19 Δεκεμβρίου 2021. Ανακτήθηκε στις 19 Δεκεμβρίου 2021.
12. ↑  «Λαύριο: Ανακοίνωσε τον Θοδωρή Ζάρα». *Eurohoops*. 16 Σεπτεμβρίου 2022. Ανακτήθηκε στις 16 Σεπτεμβρίου 2022.
13. ↑  «Το Λαύριο ανακοίνωσε την παραμονή του Ζάρα». *www.sport24.gr*. Ανακτήθηκε στις 31 Ιουλίου 2023.

Πηγές
-----

* Ζάρας διετίας στον ΑΡΗ - ArisBC
* ΖΑΡΑΣ Θεόδωρος - Εσακε
* Thodoris Zaras Basketball Player Profile

Εξωτερικοί σύνδεσμοι
--------------------

* Θεόδωρος Ζάρας - ArisBC